فیلیسطین دؤولت باشچی‌سی محمود عباس ایکی دؤولت‌لی حل یولو، اولوسلار آراسی قطعنامه لر و عرب باریش پلانینا صادق قالا‌جاق‌لارینی وورغولاییب.
فیلیسطین خبر آژانسی وفا-نین معلوماتینا گؤره، فیلیسطین پرزیدنتی عباس آوروپا بیرلیگی‌نین خاریجی علاقه‌لر و تهلوکه‌سیزلیک مسئله لری عذره خصوصی نماینده‌سی جوزف بورل ایله تلفوندا دانیشیب.
محمود عباس دانیشیق زامانی آوروپا بیرلیگی‌نین عدالت‌لی و دایمی باریش ین برقرار اولماسی ایله باغلی موضعینی  یوکسک قیمتلندیریب. ایکی دؤولت‌لی حل یولو، اولوسلار آراسی قرارلار و عرب باریش پلانی چرچیوه‌سینده آددیم آتماقدا داوام ائده‌جک‌لرینی بیلدیریب.
بورل ده آوروپا بیرلیگی‌نین ایکی دؤولت‌لی حل یولو و باریش اوچون داوام ائدن سعی‌لره دستک وئردیک‌لرینی قئید ائدیب.
خاطیرلاداق کی، بورل دونن وئردیگی آچیقلاماسیندا آوروپا بیرلیگی‌نین ترانس آتلانتیک طرفداش‌لیغی و ایسرایل-فیلیسطین پروبلئمینی باریش یولو ایله حل ائتمک اوچون آتیلان آددیم‌لاری دستکله‌دیگینه دقت چکیب و امریکانین 28 ژانویه ده آچیقلادیغی باریش پلانی‌نین اولوسلار آراسی سویه‌ده راضیلاشدیریلمیش معیارلارا اویغون گلمه‌دیگینی وورغولاییب.
